Акупацыя Японіі саюзнымі войскамі () мела месца ў 1945—1952 гадах пасля яе капітуляцыі ў Другой сусветнай вайне. На працягу гэтага перыяду Японія не валодала дзяржаўным суверэнітэтам, урад і імператар падпарадкоўваліся Вярхоўнаму Камандуючаму Саюзнымі войскамі. Найважнейшай задачай акупацыйных войскаў было правядзенне дэмілітарызацыі Японіі. На працягу гэтага перыяду быў праведзены Такійскі працэс, прынятая новая Канстытуцыя краіны і распачатае аднаўленне японскай эканомікі. Пасля ўступлення ў сілу Сан-Францыскага мірнага дагавора акупацыя скончылася і Японія зноў стала суверэннай дзяржавай.